cyanic-selkie/wikianc huggingface dataset:
முத்து வடுகநாதர்
சிவகங்கைச் சீமை பதவி வகித்த மன்னர்கள்
5. 1793 - 1801 - வேங்கை பெரிய உடையனத் தேவர் வேங்கை பெரிய உடையனத் தேவர் வெள்ளச்சி நாச்சியார் கணவர்
5. 1801 - 1829 - கெளரிவல்லப உடையணத்தேவர் மன்னர் முத்துவடுகநாத பெரிய உடையணத்தேவரின் உடன் பங்காளி ராணி வேலு நாச்சியாரின் தத்து மைந்தன்
6. 1829 - 1831 - உ.முத்துவடுகநாதத்வேர்
7. 1831 - 1841 - மு. போதகுருசாமித்தேவர்
8. 1841 - 1848 - போ. உடையணத்தேவர்
9. 1848 - 1863 - மு.போதகுருசாமித்தேவர்
10. 1863 - 1877 - ராணி காதமநாச்சியார் போதகுருசாமி
11. 1877 - முத்துவடுகநாதத்தேவர்
12. 1878 - 1883 - துரைசிங்கராஜா
இந்தியப் பாரம்பரிய இசை
இந்தியப் பாரம்பரிய இசை (Indian classical music) என்பது இந்திய துணைக் கண்டத்தின் பாரம்பரிய இசையாகும். இது இந்துஸ்தானி இசை எனப்படும் வட இந்திய பாரம்பரிய இசை மற்றும் கருநாடக இசை எனப்படும் தென்னிந்திய வெளிப்பாடு என்ற இரண்டு முக்கிய மரபுகளைக் கொண்டுள்ளது. இந்த மரபுகள் சுமார் 15 ஆம் நூற்றாண்டு வரை வேறுபடவில்லை. இந்திய துணைக்கண்டத்தின் முகலாயர் ஆட்சியின் போது, மரபுகள் பிரிந்து தனித்தனி வடிவங்களாக உருவெடுத்தன. இந்துஸ்தானி இசை ஒரு இராகத்தின் அனைத்து அம்சங்களையும் மேம்படுத்துதல் மற்றும் ஆராய்வதை வலியுறுத்துகிறது. அதே நேரத்தில் கருநாடக இசை நிகழ்ச்சிகள் குறுகிய கலவை அடிப்படையிலானதாக இருக்கும். இருப்பினும், இரண்டு அமைப்புகளும் வேறுபாடுகளைக் காட்டிலும் பொதுவான அம்சங்களைக் கொண்டிருக்கின்றன.
இந்தியாவின் பாரம்பரிய இசையின் வேர்கள் இந்து மதத்தின் வேத இலக்கியத்திலும், பரத முனிவரின் கலைகள் பற்றிய உன்னதமான சமசுகிருத நூலான பண்டைய நாட்டிய சாத்திரத்திலும் காணப்படுகின்றன. சாரங்கதேவரின் 13-ஆம் நூற்றாண்டின் சமசுகிருத உரையான சங்கீத- ரத்னாகரம் இந்துஸ்தானி இசை மற்றும் கருநாடக இசை மரபுகள் இரண்டிற்குமான உறுதியான உரையாகக் கருதப்படுகிறது.
இந்தியப் பாரம்பரிய இசையானது இயல்பில் ஒற்றை குரலொலியிலும் மற்றும் ஒற்றை மெல்லிசை வரிசை அடிப்படையிலும் உள்ளது. இது நிலையான ரீங்காரத்தில் இசைக்கப்படுகின்றது. பாடும் திறனானது மெல்லிசை ரீதியாக குறிப்பிட்ட ராகங்கள் மற்றும் சந்தம் ரீதியாக தாளங்கள் அடிப்படையிலானது.
இசைக்குறிப்பு முறை
இந்தியப் பாரம்பரிய இசையில் இராகம் மற்றும் தாளம் என்ற இரண்டு அடிப்படைக் கூறுகள் உள்ளன. இராகம், சுரங்களின் மாறுபட்ட தொகுப்பை அடிப்படையாகக் கொண்டது (குறிப்புகளுடன் நுண் தொனிகள் உட்பட), ஆழமான சிக்கலான மெல்லிசை அமைப்பை உருவாக்குகிறது. அதே நேரத்தில் தாளம் கால சுழற்சியை அளவிடுகிறது. இராகம் ஒரு கலைஞருக்கு ஒலிகளிலிருந்து மெல்லிசையை உருவாக்க ஒரு வெளியைக் கொடுக்கிறது, அதே நேரத்தில் தாளம் அவர்களுக்கு நேரத்தைப் பயன்படுத்தி தாள மேம்பாட்டிற்கான ஒரு ஆக்கபூர்வமான கட்டமைப்பை வழங்குகிறது. இந்திய பாரம்பரிய இசையில் குறிப்புகளுக்கு இடையே உள்ள இடைவெளி பெரும்பாலும் குறிப்புகளை விட முக்கியமானது. மேலும் இது பாரம்பரியமாக மேற்கத்திய பாரம்பரிய கருத்துகளான ஒத்திசைவு, பண்ணிசை போன்றவற்றைத் தவிர்க்கிறது
வரலாறு
பண்டைய இந்தியாவில் இசையின் வேர் இந்து மதத்தின் வேத இலக்கியங்களில் காணப்படுகிறது. ஆரம்பகால இந்திய சிந்தனை வாத்யம், கீதம், மற்றும் நடனம் ஆகிய மூன்று கலைகளை இணைத்தது. இந்தத் துறைகள் வளர்ச்சியடைந்ததால், சமகால இசைக்கு சமமான வடிவத்தில் சங்கீதம் ஒரு தனித்துவமான கலை வகையாக மாறியது. இது யாஸ்கர் (கி.மு. 500) காலத்திற்கு முன்பே நிகழ்ந்திருக்கலாம். ஏனெனில் அவர் பண்டைய இந்திய பாரம்பரியத்தின் ஆறு வேதாங்கங்களில் ஒன்றான தனது நிருக்த ஆய்வுகளில் இந்த சொற்களை உள்ளடக்கியுள்ளார். இந்து மதத்தின் சில பண்டைய நூல்களான சாம வேதம் (கி.மு. 1000) முற்றிலும் மெல்லிசைக் கருப்பொருள்களுக்குக் கட்டமைக்கப்பட்டுள்ளது. இது இருக்கு வேதத்தின் இசைப் பகுதிகளாகும்.
சாமவேதம் இரண்டு வடிவங்களில் அமைக்கப்பட்டுள்ளது. ஒரு பகுதி இசை அளவுகளை அடிப்படையாகக் கொண்டது. மற்றொன்று சடங்குகளின் நோக்கம்.
முக்கிய மரபுகள்
பண்டைய மற்றும் இடைக்கால இந்திய துணைக்கண்டத்தின் பாரம்பரிய இசை பாரம்பரியம் (நவீன வங்காளதேசம், இந்தியா, பாக்கித்தான்) 14 ஆம் நூற்றாண்டில் பொதுவாக ஒருங்கிணைக்கப்பட்ட அமைப்பாக இருந்தது. அதன் பிறகு தில்லி சுல்தானகத்தின் சகாப்தத்தின் சமூக-அரசியல் கொந்தளிப்பு வடக்கை தெற்கிலிருந்து தனிமைப்படுத்தியது. வட மற்றும் தென்னிந்தியாவின் இசை மரபுகள் சுமார் 16 ஆம் நூற்றாண்டு வரை வேறுபட்டதாகக் கருதப்படவில்லை. ஆனால் அதன் பிறகு மரபுகள் தனித்துவமான வடிவங்களைப் பெற்றன. வட இந்திய பாரம்பரிய இசை இந்துஸ்தானி என்று அழைக்கப்படுகிறது. அதே சமயம் தென்னிந்திய வெளிப்பாடு கருநாடக இசை என்று அழைக்கப்படுகிறது (சில நேரங்களில் கர்நாடக இசை என்றும் உச்சரிக்கப்படுகிறது). லாஸ் ஏஞ்சலஸில் உள்ள கலிபோர்னியா பல்கலைக்கழகத்தில் தெற்காசியாவின் நாட்டுப்புற மற்றும் பாரம்பரிய இசை பேராசிரியரா நசீர் அலி ஜெய்ராஜ்போயின் கூற்றுப்படி, வட இந்திய பாரம்பரியம் அதன் நவீன வடிவத்தை 14 அல்லது 15 ஆம் நூற்றாண்டுக்குப் பிறகு பெற்றது.
முக்கிய இசை வடிவங்கள்
இந்திய பாரம்பரிய இசையில் உள்ள இரண்டு முதன்மையான போக்குகள்:
இந்துஸ்தானிய இசை
கச்சேரியானது வழக்கமாக ராகத்தின் மெதுவான விரிவுபடுத்தலுடன் தொடங்குகின்றது, இது பாதாத் என்று அறியப்படுகின்றது. இதன் கால வரம்பானது இசைக்கலைஞரின் பாணி மற்றும் முன்னுரிமையினைச் சார்ந்து நீண்ட நேரத்திலிருந்து (30–40 நிமிடங்கள்) மிகவும் குறைந்த நேரம் (2–3 நிமிடங்கள்) வரையில் நீடிக்கலாம். இராகம் நிலைநிறுத்தப்பட்டவுடன், சந்தமுள்ளதாக மாற பாடல் முறையைச் சுற்றிலும் இசை அலங்கரிப்பு தொடங்கி, மெதுவாக வேகமும் அதிகரிக்கின்றது. இந்தப் பிரிவானது துருத் அல்லது ஜோர் என்று அழைக்கப்படுகின்றது. இறுதியாக மோதுகை இசைக்கருவி வாசிப்பவர் சேர்ந்ததும் தாளம் அறிமுகப்படுத்தப்படுகின்றது. இந்துஸ்தானி இசையில் இசைக்கருவிகள் மற்றும் வழங்கல் பாணி இரண்டிலும் ஆர்வமுள்ள குறிப்பிடத்தக்க அளவிலான பெர்சியர்கள் உள்ளனர். மேலும் கர்நாடக இசை போன்றே இந்துஸ்தானிய இசையும் தன்னகத்தே பல்வேறு நாட்டுப்புற இசைகளையும் கொண்டுள்ளது.
கர்நாடக இசை
இந்து சமயத்தைச் சேர்ந்த துறவியும் கிருஷ்ணப் பக்தருமான புரந்தரதாசர் (1484-1564) விஜயநகரப் பேரரசின் அம்பியில் வாழ்ந்த பாடலாசிரியரும் இசையமைப்பாளரும் ஆவார். அவர் கர்நாடக இசையின் பிதாமகன் என்று கருதப்படுகிறார். அவர் பாரம்பரிய இந்திய இசைக் கோட்பாட்டை முறைப்படுத்தினா. மேலும், இசைக்கலைஞர்கள் தங்கள் கலையை கற்கவும் முழுமையாக்கவும் பயிற்சிகளை உருவாக்கினார். அவர் தனது கருத்துக்களைப் பகிர்வதிலும் கற்பிப்பதிலும் பரவலாக பயணம் செய்தார். மேலும் ஏராளமான தென்னிந்திய மற்றும் மகாராட்டிரா பக்தி இயக்க இசைக்கலைஞர்களை ஈர்த்தார். இந்தப் பயிற்சிகள், இராகத்தைப் பற்றிய அவரது போதனைகள் மற்றும் சூலடி சப்த தாளம் (அதாவது, "ஆதிமாத ஏழு தாளங்கள்") எனப்படும் அவரது முறையான வழிமுறைகள் தற்காலத்திலும் பயன்பாட்டில் உள்ளன. 16 ஆம் நூற்றாண்டில் புரந்தர தாசரின் முயற்சிகள் இந்திய பாரம்பரிய இசையின் கர்நாடக பாணியைத் தொடங்கின
தென்னிந்தியாவில் இருந்து வரும் கர்நாடக இசை, இந்துஸ்தானி இசையை விட தாள ரீதியில் தீவிரமானதாகவும் கட்டமைக்கப்பட்டதாகவும் இருக்கும். இராகங்களை மேளகர்த்தாக்களாக தர்க்கரீதியாக வகைப்படுத்துவது மற்றும் மேற்கத்திய பாரம்பரிய இசையைப் போன்ற நிலையான இசையமைப்புகளைப் பயன்படுத்துவது இதற்கு எடுத்துக்காட்டுகள். கர்நாடக ராக விரிவுகள் பொதுவாக தாளகதியில் மிக வேகமாகவும், இந்துஸ்தானி இசையில் அவற்றிற்கு நிகரானவைகளைக் காட்டிலும் குறைவாகவும் இருக்கும். கூடுதலாக, இந்துஸ்தானி கச்சேரிகளை விட கர்நாடக கச்சேரிகளில் பக்க வாத்தியங்களுக்கு மிகப் பெரிய பங்கு உண்டு. இன்றைய வழக்கமான கச்சேரி அமைப்பு பாடகர் அரியக்குடி ராமானுஜ ஐயங்காரால் அமைக்கப்பட்டது. தொடக்கப் பகுதி வர்ணம் என்று அழைக்கப்படுகிறது. மேலும் இது இசைக்கலைஞர்களுக்கு ஒரு தயார் படுத்தும் நிலையாகும். ஒரு பக்தியும் ஆசீர்வாதத்திற்கான கோரிக்கையும் பின்தொடர்கிறது. பின்னர் இராகங்கள் (அளவிடப்படாத மெல்லிசை) மற்றும் தனம் இடையே தொடர்ச்சியான பரிமாற்றங்கள் நிகழ்கின்றன. இது கிருதிகள் எனப்படும் கீர்த்தனைகளுடன் கலந்துள்ளது. இராகத்தில் இருந்து பல்லவி அல்லது கரு பின்தொடர்கிறது.
கர்நாடக இசையானது அதன் மேம்பாட்டில் இந்துஸ்தானிய இசையைப் போன்றே உள்ளது (இசை மேம்பாடு, காண்க). வணங்குதல், கோயில்களின் விவரங்கள், தத்துவம், நாயகன்-நாயகி கருப்பொருள்கள் மற்றும் தேசபக்தி பாடல்கள் உள்ளிட்டவை முதன்மைக் கருப்பொருள்களாகும். தியாகராஜர் (1759-1847), முத்துசுவாமி தீட்சிதர் (1776-1827) மற்றும் சியாமா சாஸ்திரிகள் (1762-1827) ஆகியோர் கர்நாடக இசையின் மும்மூர்த்திகளாவர். எலினோர் ஜெலியட்டின் கூற்றுப்படி, தியாகராஜர் கர்நாடக பாரம்பரியத்தில் அதன் சிறந்த இசையமைப்பாளர்களில் ஒருவராக அறியப்படுகிறார். மேலும் அவர் புரந்தர தாசரின் செல்வாக்கை பயபக்தியுடன் ஒப்புக்கொண்டார்.
ஒரு பொதுவான நம்பிக்கை என்னவென்றால், கர்நாடக இசையானது பாரம்பரிய இசைக்கு மிகவும் பழமையான மற்றும் நேர்த்தியான அணுகுமுறையைக் குறிக்கிறது. அதேசமயம் இந்துஸ்தானி இசை வெளிப்புற தாக்கங்களால் உருவாகியுள்ளது.
இசைக்கருவிகள்
சித்தார், சரோட், தம்புரா, பன்சூரி, சேனை, சாரங்கி, சந்தூர் மற்றும் தபலா, செனாய், வயலின் உள்ளிட்டவை இந்துஸ்தானிய இசையில் பொதுவாகப் பயன்படுத்தப்படும் இசைக்கருவிகள். வேணு, கோட்டு வாத்தியம், ஆர்மோனியம், வீணை, நாதசுவரம், மிருதங்கம், கஞ்சிரா, கடம் உள்ளிட்டவை கர்நாடக இசையில் பயன்படுத்தப்படும் இசைக்கருவிகள் ஆகும்.
இந்திய அருவிகளின் பட்டியல்
thumb|400px|[[ஜோக் அருவி, கர்நாடகம்]]
இக்கட்டுரை இந்தியாவில் உள்ள குறிப்பிடத் தக்க அருவிகளைப் பட்டியல் இடுகிறது.
கர்நாடகம்
thumb|right|300px|[[சத்தோடி அருவியின் வைகறைக் காட்சி]] thumb|right|300px|[[அப்பே அருவி, கர்நாடகம்]]
மேற்கோள்கள்
பகுப்பு:இந்தியப் பட்டியல்கள் பகுப்பு:இந்திய அருவிகள்
சங் பேயி மா
சங் பேயி மா (Chung-Pei Ma) ஓர் அமெரிக்க தைவான் வானியற்பியலாளரும் அண்டவியலாளரும் ஆவார். இவர் பெர்க்கேலியில் உள்ள கலிபோர்னியா பல்கலைக்கழக வானியல் பேராசிரியர் ஆவார். இவர் 2011 இல் இருந்து 2016 வரையில் பல பெரிய கருந்துளைகளைக் கண்டுபிடித்த குழுக்களில் தலைமை தாங்கி உள்ளார்.
வாழ்க்கை
இவர் வானியற்பியல் இதழின்  அண்டவியலுக்கான பதிப்பாசிரியர் ஆவார் The Astrophysical Journal.
வெளி இணைப்புகள்
பகுப்பு:வாழும் நபர்கள் பகுப்பு:அமெரிக்க வானியற்பியலாளர்கள் பகுப்பு:அமெரிக்க அண்டவியலாளர்கள் பகுப்பு:தைவான் வானியலாளர்கள் பகுப்பு:தைவான் பெண் அறிவியலாளர்கள் பகுப்பு:பெண் வானியலாளர்கள் பகுப்பு:மாசாச்சுசெட்டு தொழில்நுட்பக் கழக முன்னாள் மாணவர்கள்
கத்தாளம்பட்டி ஊராட்சி
கத்தாளம்பட்டி ஊராட்சி (Kathalampatti Gram Panchayat), தமிழ்நாட்டின் விருதுநகர் மாவட்டத்தில் உள்ள சாத்தூர் வட்டாரத்தில் அமைந்துள்ளது. இந்த ஊராட்சி, சாத்தூர் சட்டமன்றத் தொகுதிக்கும் விருதுநகர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2161 ஆகும். இவர்களில் பெண்கள் 1101 பேரும் ஆண்கள் 1060 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
நல்லமாங்குடி கைலாசநாதர் கோயில்
நல்லமாங்குடி கைலாசநாதர் கோயில் தமிழ்நாட்டில் திருவாரூர் மாவட்டம், நல்லமாங்குடி என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
பகுப்பு:திருவாரூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தமீம் இக்பால்
ஆரம்பகால வாழ்க்கை
தமீம் இக்பால் கான், இக்பால் கான் மற்றும் நுஸ்ரத் கான் இக்பால் ஆகியோரின் மகனாக துறைமுக நகரமான சிட்டகாங்கில் பிறந்தார். அவரது தந்தைவழி கான் மரபினைச் சேர்ந்த ஒரு செல்வந்த குடும்பம் ஆகும். இவர்கள் பாக்கித்தானில் இருந்து குடிபெயர்ந்து வந்தவர்கள் ஆவர்.
தமீம் இக்பால் நஃபீஸ் இக்பாலின் சகோதரர் மற்றும் அக்ரம் கானின் மருமகன் ஆவார், இருவரும் வங்களாதேச துடுப்பாட்ட அணிக்காக தேர்வுத் துடுப்பாட்டப் போட்டிகளில் விளையாடியவர்கள் ஆவர். தமீமின் தந்தை இக்பால் தனது மகன்களுக்கு பயிற்சியளிப்பதற்கும் துடுப்பாட்டத்தில் சிறந்து விளங்குவதற்கும் சிறிய துடுப்பாட்டப்  போட்டிகளை நடத்தினார். முன்னாள் தேசிய அணி துடுப்பாட்ட வீரரான அவரது சகோதரர் நஃபீஸ் ஒரு நேர்காணலில், "தமீம் மிகவும் திறமையானவர். தமீம் 12 அல்லது 13 வயதாக இருந்தபோது, அணியில் இலக்கு 150 அக இருந்தபோது இவர் மட்டுமே 148 ஓட்டங்கள் எடுத்தார்" எனத் தெரிவித்தார்.
சிட்டகாங்கில் நடைபெற்ற பிரமாண்ட விழாவுடன் அவர் ஆயிஷா சித்திகாவை ஜூன் 2013 இல் திருமணம் செய்தார். இந்த நிகழ்வில் முன்னாள் பிரதமர் கலீடா ஜியாவும் கலந்து கொண்டார். இவரின் முதல் மகன் முகமது அர்ஹாம் இக்பால் 28 பிப்ரவரி 2016 அன்று பிறந்தார். மேலும், அவருக்கு அலிஷாபா இக்பால் கான் எனும்  மகள் 19 நவம்பர் 2019 அன்று பிறந்தார்.
தேர்வுத் துடுப்பாட்டம்
2008 ஆம் ஆண்டில் வங்காளதேசத் துடுப்பாட்ட அணி நியூசிலாந்தில் சுற்றுப்பயணம் செய்து விளையாடியது. சனவரி 4 இல் துனதினில் நடைபெற்ற நியூசிலாந்துத் துடுப்பாட்ட அணிக்கு எதிரான முதல் தேர்வுத் துடுப்பாட்டப் போட்டியில் இவர் அறிமுகமானார். இந்தப் போட்டியின் முதல் ஆட்டப் பகுதியில் 88 பந்துகளில் 53 ஓட்டங்கள் எடுத்து மார்டினின் பந்துவீச்சில் ஆட்டமிழந்தார். இதில் 9 நான்குகள் அடங்கும். பின் இரண்டாவது ஆட்டப்பகுதியில் 128 பந்துகளில் 84 ஓட்டங்கள் எடுத்து மில்சின் பந்துவீச்சில் ஆட்டமிழந்தார். இதில் 12 நான்குகள் மற்றும் 1 ஆறு அடங்கும்.இந்தப் போட்டியில் நியூசிலாந்து அணி 9 இலக்குகள் வித்தியாசத்தில் வெற்றி பெற்றது.
2018 ஆம் ஆண்டில் இலங்கைத் துடுப்பாட்ட அணி வங்காளதேசத்தில் சுற்றுப்பயணம் செய்து விளையாடியது. பெப்ரவரி 8 இல் தாக்காவில் நடைபெற்ற இலங்கைத்  துடுப்பாட்ட அணிக்கு எதிரான இரண்டாவது தேர்வுத் துடுப்பாட்டப் போட்டியில் இவர் விளையாடினார். இந்தப் போட்டியின் முதல் ஆட்டப் பகுதியில் 3 பந்துகளில் 4 ஓட்டங்கள் எடுத்து லக்மலின் பந்துவீச்சில் ஆட்டமிழந்தார். இதில் 1 நான்குகள் அடங்கும். பின் இரண்டாவது ஆட்டப்பகுதியில் 7 பந்துகளில் 2 ஓட்டங்கள் எடுத்து பெராராவின் பந்துவீச்சில் ஆட்டமிழந்தார். இந்தப் போட்டியில் இலங்கை அணி 215 ஓட்டங்கள் வித்தியாசத்தில் வெற்றி பெற்றது.
விசுடன் துடுப்பாட்ட வீரர்
மார்ச் 2010 இல் இங்கிலாந்துக்கு எதிரான முதல் தேர்வுத் துடுப்பாட்டப் போட்டியின் முதல் ஆட்டப் பகுதியின் போது, தமீம் 86 ஓட்டங்கள் எடுத்தார். இதன் மூலம் அவர் தேர்வுத் துடுப்பாட்டப் போட்டியில் 1,000 ஓட்டக்களை விரைவாக எட்டிய வங்காளதேச மட்டையாளர் ஆனார்.இவர் 19 போட்டிகளில் இந்தச் சாதனையினை எடுத்தார். தேர்வுத் துடுப்பாட்ட வரலாற்றில் சச்சின் டெண்டுல்கர் மற்றும் சக வீரர் முகமது அஷ்ரஃபுல் ஆகியோருக்குப் அடுத்தபடியாக 1,000 ஐ எட்டிய மூன்றாவது இளைய வீரர் என்ற பெருமையையும் பெற்றார்.
அந்த ஆண்டு மே மாதம், வங்காளதேச மேலும் இரண்டு டெஸ்ட் மற்றும் மூன்று ஒருநாள் போட்டிகளுக்காக இங்கிலாந்திற்கு சுற்றுப்பயணம் மேற்கொண்டது. அவரது அணி 2–0 என்ற கணக்கில் தோல்வியடைந்தாலும், தமீம் ஒவ்வொரு தேர்வுத் துடுப்பாட்டப் போட்டியிலும் நூறு ஓட்டங்களை அடித்தார். இங்கிலாந்துக்கு எதிரான அவரது பங்களிப்பிற்காக, 2011 ஆம் ஆண்டில் விஸ்டன் துடுப்பாட்ட வீரர்களின் 'பட்டியலில் நான்கு துடுப்பாட்ட வீரர்களில் ஒருவராக தமீம் தேர்ந்தெடுக்கப்பட்டார். அக்டோபரில் முறையே இரண்டாவது மற்றும் மூன்றாவது இடங்களைப் பிடித்த கிரேம் ஸ்வான் மற்றும் வீரேந்தர் சேவாக் ஆகியோரை விட விஸ்டனின் ஆண்டின் சிறந்த தேர்வுத் துடுப்பாட்ட வீரராக தேர்வு செய்யப்பட்டார். விருதுக்கான தகுதி காலத்தில், தமீம் 837 ஓட்டங்கள் எடுத்தார். ஏழு தேர்வுத் துடுப்பாட்டப் போட்டிகளில் சராசரியாக 59.78 ஓட்டங்கள் எடுத்தார். முந்தைய ஆண்டு ஷாகிப் அல் ஹசன் பெயரிடப்பட்டதால், வங்காளதேச வீரர் ஒருவர் இந்த விருதை வென்றது இது இரண்டாவது முறையாகும். நவம்பர் தொடக்கத்தில் வங்காளதேச துடுப்பாட்ட வாரியம் அறிவித்த மத்திய ஒப்பந்தங்களைப் பெற்ற 16 வீரர்களில் ஒருவராக இவர் இருந்தார்.
வெளியிணைப்புகள்
பகுப்பு:வங்காளதேசத் துடுப்பாட்டக்காரர்கள் பகுப்பு:1989 பிறப்புகள் பகுப்பு:வாழும் நபர்கள் பகுப்பு:விசுடென் துடுப்பாட்டக்காரர்கள்
விளாதிமிர் அலெக்சாந்திரோவிச் அல்பித்சுகி
விளாதிமிர் அலெக்சாந்திரோவிச் அல்பித்சுகி (Vladimir Aleksandrovich Albitzky) (Владимир Александрович Альбицкий) (ஜூன் 16, 1891 – ஜூன் 15, 1952)ஒரு சோவியத் ஒன்றிய/உருசிய வானியலாளர். இவரது சிறுகோள் கண்டுபிடிப்புகள் "வி. அல்பித்சுகிய்" என்ற பெயரில் வழங்குகின்றன..
இவர் 1922 இல் கிரீமியாவில் உள்ல சிமீழ்சு வான்காணகத்துக்கு வந்தார். இவர் கிரகொரி ஆபிராமோவிச் சாயின், கிரகொரி நியூய்மின் ஆகியவர்களுடன் பணிபுரிந்தார்.
இவர் பல சிறுகோள்களைக் கண்டுபிடித்தார்.
ஆய்வுத் தாள்கள்
புல்கோவோ வான்காணக ஆவணப்படி இவர் 88 ஆய்வுத் தாள்கள் அனுப்பியுள்ளார். நாசாவில் இவரது 5 ஆய்வுத் தாள்களே கிடைக்கின்றன. மற்றவை, சிறுகோள்களின் கண்டுபிடிப்புகள் உட்பட, அலெக்சு கைனா ஆவணப் படிகளாகவே கிடைக்கின்றன.
இவரது 343 விண்மீன்களின் ஆர விரைவுகளின் ப்திவுகள் கீழ்வரும் இணையத் தளத்தில் காணலாம்:
வெளி இணைப்புகள்
பகுப்பு:1952 இறப்புகள் பகுப்பு:1891 பிறப்புகள் பகுப்பு:உருசிய வானியலாளர்கள் பகுப்பு:சோவியத் வானியலாளர்கள் பகுப்பு:சிறுகோள் கண்டுபிடிப்பாளர்கள் பகுப்பு:ஆசிய மாதக் கட்டுரைகள் நவம்பர் 2015
முதல் தேதி
முதல் தேதி 1955 ஆம் ஆண்டு வெளிவந்த தமிழ்த் திரைப்படமாகும். ப. நீலகண்டன் இயக்கத்தில் வெளிவந்த இத்திரைப்படத்தில் சிவாஜி கணேசன், அஞ்சலி தேவி மற்றும் பலரும் நடித்திருந்தனர்.
வறுமையான ஒரு குடும்பத்தின் தலைவன், ஒவ்வொரு மாதமும் தனது குடும்பத்தை நடத்த எதிர்கொள்ளும் இன்னல்களை விளக்கும் படம். படத்தில் முக்கிய அம்சமாக என். எஸ். கிருஷ்ணனின் நகைச்சுவை இருந்தது.
வெளி இணைப்புகள்
பகுப்பு:1955 தமிழ்த் திரைப்படங்கள்‎ பகுப்பு:இந்தியத் தமிழ்த் திரைப்படங்கள் பகுப்பு:சிவாஜி கணேசன் திரைப்படங்கள் பகுப்பு:அஞ்சலிதேவி நடித்த திரைப்படங்கள் பகுப்பு:என். எஸ். கிருஷ்ணன் - டி. ஏ. மதுரம் நடித்த திரைப்படங்கள் பகுப்பு:என். எஸ். கிருஷ்ணன் நடித்துள்ள திரைப்படங்கள்
ஜாலாவார் மாவட்டம்
சலாவார் மாவட்டம் (Jhalawar-ஜலாவார்) இந்தியாவின் ராஜஸ்தான் மாநிலத்தில் அமைந்துள்ள 33 மாவட்டங்களில் ஒரு மாவட்டமாகும். வரலாற்றுச் சிறப்புமிக்க ஜலவர் நகரம் இம்மாவட்டத்தின் தலைநகரம் ஆகும். இம்மாவட்டத்தில் உள்ள கோல்வி கிராமத்தில் பௌத்த கோல்வி குகைகள் உள்ளது.
எல்லைகள்
இம்மாவட்டத்தின் எல்லைகளாக வடமேற்கே கோட்டா மாவட்டமும், வடகிழக்கே பரான் மாவட்டமும், கிழக்கே குணா மாவட்டமும், தெற்கே ராஜ்கார் மர்றும் ஷாஜாபூர் மாவட்டமும் அமைந்துள்ளது.
வட்டங்கள் (தாலுகாக்கள்)
இம்மாவட்டம், ஆகிய ஆறு தாலுகாக்களாகப் பிரிக்கப்பட்டுள்ளது.
மக்கள் தொகை
2011 ஆம் ஆண்டின் மக்கட்தொகை கணக்கெடுப்பின் படி இம்மாவட்டத்தின் மொத்த மக்கட்தொகை 14,11,327 ஆகும். இது சுவிட்ஸர்லாந்து நாட்டின் மக்கட் தொகைக்குச் சமமாகும். மக்கள் அடர்த்தி சதுர கிலோமீட்டருக்கு 227 எனும் வீதத்தில் உள்ளது. கல்வியறிவு 62.13% ஆகும்.
பழங்குடியினர்
இம்மாவட்டத்தில் பல பழங்குடியின மக்கள் வசித்து வருகின்றனர். அவர்களுள் மீனா மக்கள் மற்றும் பில் மக்கள் எனும் பழங்குடி இனத்தவர் பெரும்பான்மையினாராய் உள்ளனர்.
மேற்கோள்கள்
பகுப்பு:இராஜஸ்தான் மாவட்டங்கள் பகுப்பு:ஜாலாவார் மாவட்டம்
வைட்டுத் தீவு
வைட்டுத் தீவு (Isle of Wight) இங்கிலாந்தின் தெற்கில் உள்ள ஒரு கௌன்டியும், ஆங்கிலக் கால்வாயில் அமைந்துள்ள மிகப்பெரும் தீவும் ஆகும். பிரித்தானியா தீவிலிருந்து சோலென்ட் என்ற நீரிணையால் பிரிந்து ஆம்சையர் கடற்கரையிலிருந்து 3–5 மைல்கள்(5-7 கிமீ) தொலைவில் அமைந்துள்ளது. கடல்மட்டம் உயர்ந்தநிலையில் இருக்கும்போது இது இங்கிலாந்தின் மிகச்சிறிய கௌன்டியாக உள்ளது; கடல் மட்டம் தாழும் நேரங்களில் ரட்லாந்து கௌன்டி இதைவிடச் சிறியதாக உள்ளது. 25 மைல்கள் (40 கிமீ) நீளமும் 13 மைல்கள் (20 கிமீ) அகலமும் கொண்டதாக உள்ளது. ஒரு இலட்சத்து இருபதாயிரம் மக்கள் இங்கு வசிக்கின்றனர்.
இங்கு பல விடுமுறை மகிழ்விடுதிகள் அமைந்துள்ளன. விக்டோரியா காலத்திலிருந்தே இது விடுமுறை சுற்றுலாத் தலமாக இருந்து வருகிறது.விக்டோரியா அரசியாரின் வேனில் அரண்மனையும் இறுதி இல்லமும் இங்குள்ளன. கவிஞர்கள் சுவின்பர்ன், டென்னிசன் ஆகியோரின் பிறப்பிடமும் இதுவே.
இங்கு படகு கட்டுதல், பாய்மரம் பின்னுதல்,பறக்கும் படகுகளைத் தயாரித்தல் ஆகியன முதன்மைத் தொழில்களாக உள்ளன. உலகின் முதல் ஹோவர்கிராஃப்ட்டும் பிரித்தானியாவின் விண்வெளி உந்துப்பொறிகளும் இங்குதான் வடிவமைக்கப்பட்டு சோதிக்கப்படுகின்றன. வைட்டுத் தீவு ஜாசு இசைவிழா போன்ற இசைவிழாக்கள் இங்கு நடக்கின்றன. நன்கு பராமரிக்கப்படும் வனவிலங்கு உய்வகம் இங்குள்ளது. இங்குள்ள உயரிய சிகரங்களிலும் முகடுகளிலும் தொன்மா தொல்லுயிர் எச்சங்கள் காணப்படுகின்றன.
டைனோசரின் எச்சங்கள்
12.5 கோடி ஆண்டுகளுக்கு முன்பு வாழ்ந்ததாக கருதப்படும், நிலத்தில் வேட்டையாடும் மிகப்பெரிய டைனோசரின் (32 அடி (10 மீட்டர்) எச்சங்கள் வைட் தீவில் கண்டுபிடிக்கப்பட்டுள்ளது.
சாமல்பட்டி
சாமல்பட்டி (Samalpatti) என்பது இந்தியா, தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு,  உட்பட்ட  ஒரு வருவாய் கிராமம் ஆகும். இது சாமல்பட்டி ஊராட்சிக்கு உட்பட்டது.
பெயர்க்காரணம்
ஆங்கிலேயர் காலத்தில் நீராவியால் இயங்கும் புகை வண்டிகள் பயன்படுத்தும் நிலக்கரிச் சாம்பலை இப்பகுதியில் கொட்டியதால் "சாம்பல்பட்டி" என்று அழைக்கப்பட்டு, பின்னர் அது மருவிச் "சாமல்பட்டி" என்ற பெயர் வந்தது.
அமைவிடம்
இவ்வூரின் வழியாக இந்திய தேசிய நெடுஞ்சாலை 66 செல்கிறது. இவ்வூரில் தொடர்வண்டி நிலையம் உள்ளது. இந்த நிலையம் சேலம் தொடர்வண்டி கோட்டத்தைச் சேர்ந்ததாகும். இந்த ஊரானது மாவட்ட தலைநகரான கிருஷ்ணகிரியிலிருந்து 35 கிலோமீட்டர் தொலைவிலும், ஊத்தங்கரையில் இருந்து 10 கிலோமீட்டர் தொலைவிலும் உள்ளது.
இவ்வூருக்கு அருகில் உள்ள வானூர்தி நிலையங்கள் சேலம் வானூர்தி நிலையமும், பெங்களூர் பன்னாட்டு வானூர்தி நிலையமும் ஆகும்.
மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 965, மொத்த மக்கள் தொகை 										4,001, இதில் 1,962 ஆண்களும், 2,039 பெண்களும் அடங்குவர்.
வெளி இணைப்புகள்
பகுப்பு:கிருஷ்ணகிரி மாவட்டத்திலுள்ள கிராமங்கள்
கீழகாண்டை ஊராட்சி
கீழகாண்டை ஊராட்சி (Keelakandai Gram Panchayat), தமிழ்நாட்டின் செங்கல்பட்டு மாவட்டத்தில் உள்ள மதுராந்தகம் வட்டாரத்தில் அமைந்துள்ளது. இந்த ஊராட்சி, மதுராந்தகம் சட்டமன்றத் தொகுதிக்கும் காஞ்சிபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2337 ஆகும். இவர்களில் பெண்கள் 1192 பேரும் ஆண்கள் 1145 பேரும் உள்ளனர்.
மெக்சிக்கோவின் பொருளாதாரம்
மெக்சிக்கோவின் பொருளாதாரம் ஆனைத்துலக நாணய நிதியத்தின் அறிக்கைப்படி உலகப் பொருளாதாரங்களில் பெயரளவில் 15ஆவதாகவும் கொள்வனவு ஆற்றல் சமநிலைப்படி 11ஆவதும் ஆகும். 1994இல் ஏற்பட்ட நிதி நெருக்கடியை அடுத்து ஆட்சியாளர்கள் நாட்டின் பருப்பொருளியல் அடிப்படைகளை மேம்படுத்தியுள்ளனர். 2002இல் தென்னமெரிக்காவின் நெருக்கடியால் மெக்சிக்கோ பாதிப்படையவில்லை. இக்காலத்தில் குறைவான வளர்ச்சியைக் கண்டபோதும் அது நேர்மறையான வளர்ச்சியாக இருந்தது. இருப்பினும் 2008 நிலைத்தேக்கத்தால் பெரிதும் பாதிக்கப்பட்ட இலத்தீன் அமெரிக்க நாடுகளில் மெக்சிக்கோவும் ஒன்றாக இருந்தது; இதன் மொத்த உள்நாட்டு உற்பத்தி 6%கும் கூடுதலாக குறைந்தது.
நுண்சுவடுத் தனிமம்
உயிர்வேதியியலில் நுண்சுவடுத் தனிமம் (ultratrace element) என்பது குறிப்பிட்ட ஓர் உயிரினத்தில் கிராம் ஒன்றுக்கு ஒரு மைக்ரோகிராம் அளவுக்கும் குறைவாக அடங்கியுள்ள தனிமத்தைக் குறிக்கிறது. எடையளவில் இது 0.0001% இலும் குறைவான இருப்பைக் குறிக்கிறது. ஆனால் அவ்வுயிரினத்தின் வளர்சிதை மாற்றத்தில் இத்தனிமம் குறிப்பிடத்தக்க பங்கு வகிப்பதாக இருக்கும்.
சிலிக்கன், நிக்கல், போரான், வனேடியம், கோபால்ட்டு போன்ற நுண்சுவடுத் தனிமங்கள் மனித உயிரினத்தில் இருப்பதற்கான சாத்தியங்கள் உள்ளன. இதே போல புரோமின், காட்மியம், புளோரின், ஈயம், இலித்தியம், வெள்ளீயம் போன்றவை பிற உயிரினங்களில் இருப்பதற்கான வாய்ப்புகள் உள்ளன.
மேற்கோள்கள்
பகுப்பு:உணவுப் பட்டியல் கனிமங்கள் பகுப்பு:உயிர்வேதியியல்
மெக்சிக்கோவின் பொருளாதாரம்
மெக்சிக்கோவின் பருப்பொருளியல் நிலைத்தன்மையால் பணவீக்கமும் வட்டி வீதங்களும் மிகவும் குறைந்திருக்கின்றது; தனிநபர் வருமானமும் கூடியுள்ளது. இருப்பினும் நகர்ப்புற / ஊரக மக்களிடையேயும் வடக்கு/தெற்கு மாநிலங்களிடையேயும் செல்வந்தர்/ வறியவர் இடையேயும் பொருளியல் நிலையில் பெரும்  வேறுபாடு உள்ளது. கட்டமைப்பை மேம்படுத்துவதும் வரி சீர்திருத்தங்களும் தொழிலாளர் சட்ட சீர்திருத்தங்களும் வருமானங்களுக்கிடையேயான பெரும் இடைவெளியைக் குறைப்பதும் அரசை எதிர்நோக்கியுள்ள சில சிக்கல்களாகும். வரி வருமானம் மொத்த உள்நாட்டு உற்பத்தியில் 19.6 விழுக்காடாக உள்ளது. 2013இல் இது 34 பொருளியல் கூட்டுறவு மற்றும் வளர்ச்சிக்கான அமைப்பு நாடுகளிலும் மிகவும் குறைந்ததாகும்.
மெக்சிக்கோவில் 78 மில்லியன் தொழிலாளர்கள் உள்ளனர். பொருளியல் கூட்டுறவு மற்றும் வளர்ச்சிக்கான அமைப்பு மற்றும் உலக வணிக அமைப்பு ஆண்டில் பணி புரிந்த நேரத்தை அடிப்பையாகக் கொண்டு இந்தத் தொழிலாளர்களை உலகத் தொழிலாளர்களில் மிகவும் கடினமாக உழைப்பவர்கள் என தரப்படுத்தியுள்ளன. இருப்பினும் மனித-மணிக்கு இலாபம் குறைவாகவே உள்ளது.
கீழகாண்டை ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:செங்கல்பட்டு மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தேக்கின்காடு மைதானம்
தேக்கின்காடு மைதானம் (Thekkinkadu Maidan) என்பது இந்தியாவின் கேரள மாநிலம் திருச்சூர் நகரின் மத்தியில் அமைந்துள்ளது. வடக்குநாதன் கோவிலின் அமைந்துள்ள இந்த சிறுமலை, கொச்சி தேவசம் வாரியம் கட்டுப்பாட்டில் உள்ள திருச்சூர் நகரின் மையத்தில் உள்ள ஒரு திறந்த மைதானமாகும். இது கேரளாவில் உள்ள அனைத்து பூரங்களுக்கும் தாயாக கருதப்படும் திருச்சூர் பூரம் என்ற அற்புதமான கலாச்சார திருவிழாவை நடத்துகிறது.
வரலாறு
இம்மைதானம் பழங்காலத்தில் அடர்ந்த காடாக இருந்தது. திருச்சூரில் தேடப்படும் குற்றவாளிகள் தூக்கிலிடப்பட்ட இடமாகவும், அனைத்து வகையான வனவிலங்குகளும் சுற்றித் திரியும் இடமாகவும் இருந்துள்ளது. வடக்குநாதர் கோயில் வாசல் ஒன்றிலிருந்து அடர்ந்த காட்டுக்குள் குற்றவாளிகளை வீரர்கள் தள்ளுவது வழக்கம். பின்னர், பிராமணர்கள், பிற மரபுவழி மக்களின் எதிர்ப்பையும் மீறி, கொச்சியின் மகாராஜா, சக்தன் தம்புரான் தேக்கின்காடு மைதானத்தை சுத்தம் செய்தார். 1970 வரை மைதானத்தில் தேக்கு மரங்கள் இல்லை. 1970களில் கொச்சி தேவசம் வாரியம் சில தேக்கு மரங்களை நட்டது. 1928 வரை மைதானம் சுகாதார வாரியத்திடம் இருந்தது. 1928இல் திருச்சூர் நகராட்சி உருவாக்கப்பட்டபோது அதனைடம் ஒப்படைக்கப்பட்டது. 1934ஆம் ஆண்டில், திவான் பருவக்காடு நாராயணன் நாயர் மைதானத்தை கொச்சி தேவசம் வாரியத்திடம் வழங்கினார். இடமாற்றத்திற்கான ஒரே நிபந்தனை என்னவென்றால், எந்தவொரு நிறுவனமும் எந்த பிரச்சனையும் இல்லாமல் கூட்டம் அல்லது விழாவை ஏற்பாடு செய்து கொள்ளலாம்.
கட்டமைப்பு
மைதானம் 65-ஏக்கர் (260,000 மீ2) பரப்பளவைக் கொண்டுள்ளது. மேலும், திருச்சூர் சுவராஜ் சுற்றுப் பாதையால் அனைத்துப் பக்கங்களிலும் சூழப்பட்டுள்ளது. இதில் வடக்குநாதன் கோவில், நேரு பூங்கா, கேரள நீர் ஆணைய அலுவலகம்ஆகியனவும் உள்ளன. மைதானத்திலிருந்து ஒன்பது சாலைகள் வழியாக நகரம் முழுவதும் கிளைச் சாலைகள் செல்கிறது. நகரத்தின் பரவலை ஒரு வட்டமாக மாற்ற இந்த சாலைகள் மேலும் சந்திப்புகளை உருவாக்குகின்றன.
செயல்பாடுகள்
இந்த மைதானத்தில் பரந்த அளவிலான செயல்பாடுகள் காணப்படுகின்றன. மைதானத்தில் மாலையில் சீட்டாட்டம் ஆடுபவர்களும், சதுரங்க ஆட்டக்காரர்களும் அதிகம் காணப்படுகின்றானர். இங்கு தினமும் அரசியல் விவாதங்களும் நடக்கின்றன. மாணவர்கள் மூலை, தொழிலாளி மூலை, நேரு மண்டபம் ஆகியவை வரலாற்று நிகழ்வுகள் நடந்த புகழ்பெற்ற இடங்களாகும். மகாத்மா காந்தி, ஜவகர்லால் நேரு, செ. அச்சுத மேனன், ஏலங்குளம் மனக்கல் சங்கரன் நம்பூதிரிப்பாடு போன்ற பிரபலங்கள் மாணவர்கள் மூலையில் உரை நிகழ்த்தியுள்ளனர். ஜோசப் வடக்கன், அரசியல் ரீதியாக தீவிரமான பாதிரியார், சர்ச்சைக்குரிய புனித ஆராதனையை மைதானத்தில் நடத்தினார். இது அவரை தேவாலயத்தில் இருந்து இடைநீக்கத்திற்கு வழிவகுத்தது. பூரம் திருவிழா, திருச்சூர் வாகனக் கண்காட்சி (திருச்சூர் அரசு பொறியியல் கல்லூரி மாணவர்களால் ஏற்பாடு செய்யப்பட்டது) உட்பட மாவட்டத்தில் கூட்டங்களுக்கும், திருவிழாக்களுக்கும் இது ஒரு முக்கிய இடமாகும். இந்தியாவின் முதல் பிரதமர் ஜவகர்லால் நேரு 1952 ஆம் ஆண்டு திருச்சூர் நகருக்கு வருகை புரிந்தபோது இந்த மைதானத்தில் உரை நிகழ்த்திய நேரு மண்டபம் அவரது நினைவாகப் பெயரிடப்பட்டது. 1982ல் இந்தியாவின் மற்றொரு பிரதமரான அடல் பிகாரி வாச்பாய் இம்மைதானத்தில் உரை நிகழ்த்தினார்.
மைதானத்திற்கு வருகை தந்த இந்திய பிரதமர்கள்
மைதானம்|thumb| வடக்குநாதன் கோயிலிலிருந்து திருச்சூர் நகராட்சி அலுவலச் சாலை ஒரு காட்சி மைதானம்|thumb| வடக்குநாதன் கோயிலிலிருந்து திருச்சூர் நகராட்சி அலுவலச் சாலை ஒரு காட்சி
வெளி இணைப்புகள்
பகுப்பு:Coordinates on Wikidata
ஆதிநாராயண பெருமாள் கோவில், பழவேற்காடு
வரலாறு
கி.பி. 300 ஆம் ஆண்டுகளின் துவக்கத்தில் இருந்து 15 ஆம் நூற்றாண்டு வரை பழவேற்காடு ஒரு பெரிய துறைமுக நகரமாக இருந்துள்ளது. இது சோழர்கள், பாண்டியர்கள், சங்கம் சேரர்கள், பல்லவர்கள் மற்றும் பிற்காலச் சோழர்களின் ஆளுகைகளுக்கு உட்பட்டிருந்தது. எரித்திரியக் கடலின் பெரிப்ளூஸ் (Periplus of the Erythraean Sea) என்ற கையெழுத்து ஆவண நூலில், போடூகே (பழவேற்காடு), இந்தியக் கிழக்குக் கடற்கரையிலிருந்த மூன்று துறைமுகங்களில் ஒன்றாகக் குறிப்பிடப்பட்டுள்ளது. தாலமியின் தன்னுடைய பண்டைய துறைமுக நகரங்கள் குறித்த பதிவுகளில் போடூகே (பழவேற்காடு) இடம்பெறுள்ளது. 14 மற்றும் 17 ஆம் நூற்றாண்டுகளுக்கு இடையில் விஜயநகர பேரரசின் ஆட்சியின் கீழ் இந்நகரம் வந்தது. அப்போது இதற்கு ஆனந்தராயன் பட்டினம் என்று பெயர். கிருஷ்ணதேவராயர் இதன் பெயரை பழவேற்காடு என்று மாற்றினார். இந்தக் காலகட்டத்தில் ஆதிநாரயணப் பெருமாள் கோவில் கட்டப்பட்டுள்ளது. இகோவிலுக்கு அருகிலுள்ள சமையேசுவரர் (சிவன்) கோவிலும் இதே காலத்தில் செம்புரைக் கற்களால் கட்டப்பட்டுள்ளது. இக்கோவிலும் அழிவின் விளிம்பில் உள்ளது. இங்குள்ள படிக்கிணறு (ஆங்கிலம்: Stepwell) கட்டுமானம் தனித்துவமானது. குசராத் மாநிலத்தில் இது போன்ற கலைநயமிக்க படிக்கிணறுகள் பல உள்ளன.
கோவில் அமைப்பு
மூலவர் ஆதிநாரயணப் பெருமாள் ஸ்ரீதேவி பூதேவி சூழ, சங்கு சக்கரம் ஏந்தி, நின்ற கோலத்தில், காட்சி தருகிறார். தாயார் மற்றும் ஆண்டாள் தனிச் சன்னதிகள் முதன்மை மண்டபத்தின் இருபுறமும் அமைந்துள்ளன. இவையும் சிதைந்துள்ளன. அர்த்தமண்டபத்தின் குறுக்கு உத்தரங்களின் மீது இராமாயணக் கதை குறுஞ்சிற்பத் தொகுதிகளாக வடிக்கப்படுஉள்ளது. இவை இன்றுவரை நிலைகுலையாமல் உள்ளது. கோவிலைச் சுற்றி அமைந்துள்ள சுற்று மதில் நன்றாக உள்ளது.
கட்டுமானம்
கோவில் விமானத்தின் முழு கட்டுமானமும் செம்புரைக் கல்லால் ஆனது. இது கேரள அரண்மனைகளில் பயன்படுத்தப்படும் ஒரு கல் வகை ஆகும். இத்தகைய கற்கள் பொதுவாக மலபார் மற்றும் கொங்கன் கடற்கரையில் காணப்படுகின்றன, ஆனால் தமிழ்நாட்டில் காணப்படவில்லை. எனவே செம்புரைக்கல் கட்டுமான வகை இந்த கோவிலுக்கான தனித்துவத்தை உருவாக்கியுள்ளது.
"செம்புரைக்கல் என்பது நுண்ணிய துளைகள் கொண்ட கல். இதைப் பயன்படுத்தி சிற்பம் செதுக்குவது கடினம். ஆதிநாரயணப் பெருமாளின் விமானம் அதிட்டானம் முதல் பிரஸ்தரம் வரை செம்புரைக்கல் தொகுதிகளைக் கொண்டு கட்டப்பட்டுள்ளது. மேல்கட்டுமானம் செங்கல் மற்றும் சுண்ணாம்பு கொண்டு கட்டப்பட்டுள்ளது. விமானத்தின் வெளிப்புறச் சுவரில் அமைந்த சாலைப் பத்திகளில், கோட்டங்கள் அமைக்கப்பட்டுள்ளன. செம்புரைக்கல்லில் புடைப்புச் சிற்பங்களும் வடிக்கப்பட்டுள்ளன. செம்புரைக்கல்லை தமிழ்நாட்டில் காணமுடியாது. பழவேற்காடு துறைமுக நகரமாக திகழ்ந்ததற்கு செம்புரைக் கல்லே சாட்சி" என்று AARDE, எனும் இலாப நோக்கற்ற கட்டிடக்கலை மற்றும் வடிவமைப்பு சேவை அமைப்பைச் சேர்ந்த சேவியர் பெனடிக்ட்.
சுமார் 100 முதல் 150 வருடங்களுக்குள் இந்தக் கோவிலில் வழிபாடு இல்லாமல் பாழடையத் தொடங்கியுள்ளது. புதர் மண்டி, கோவில் மண்டபத்தின் கூரைகளில் மரம் வளர்ந்து, பாழடைந்துபோனது. 2007 ஆம் ஆண்டு ஒரு சில தன்னார்வர்கள் பெரிதும் முயன்று புதர் நிறைந்து பாழடைந்த கோவிலின் உள்ளே சென்றுள்ளனர். ஊர் மக்கள், இராமகிருஷ்ணா மடத்தின் ஆதரவுடன், கோவில்களைச் சுற்றியிருந்த புதர்களையும் செடிகொடிகளையும் அகற்றி சீரமைத்தனர். கோவில் வளாகம் சுத்தமான பின்பு மரபு சார்ந்த கட்டிடக்கலைஞர்கள் மற்றும் ஆர்வலர்கள் இந்தக் கோவிலுக்கு வரத்தொடங்கினர்.
இந்து அறநிலையத்துறையின் திருப்பணிகளுக்கு உயர்நீதிமன்றம் தடை உத்தரவு
இந்து அறநிலையத் துறை இக்கோவிலை தனது கட்டுப்பாட்டில் எடுத்துக் கொண்டு கோவில் சீரமைபிற்காக ரூ. 60 இலட்சம் நிதி ஒதுக்கீடு செய்தது. நுழைவாயில் உள்ளிட்ட கோவிலின் சில பகுதிகள் இடிக்கப்பட்டன. மூலவர் விமானம், அதன் செம்புரைக் கற்சுவர் ஆகியவை சிமெண்டு பூசியதால் கலையம்சங்கள் சிதைக்கப்பட்டன. கோவிலை புதுப்பிப்பதில் ஒப்பந்ததாரரின் தொழில் தொடர்பற்ற அணுகுமுறை (ஆங்கிலம்: Unprofessional Approach) கண்டு பொது மக்கள் பதற்றம் அடைந்தனர். மரபார்வலர்கள் கண்டனம் எழுப்பினர். ஒருவழியாக சீரமைப்புப் பணிகள் நிறுத்தப்பட்டன. இரண்டு பழமையான கோவில்களில் அறநிலையத்துறை விதிகளை மீறி மேற்கொண்ட திருப்பணிக்கு, உயர் நீதிமன்றம் தடை விதித்தது. பழமைவாய்ந்த கோவில்கள் என்பதால், கவனமுடன் புதுப்பிக்கும் பணிகளை மேற்கொள்ள வேண்டும் என்றும் அறிவுறுத்தியது.
இந்து அறநிலையத்துறையின் கருத்து
நூறு வருடங்களுக்கு முன்னர் சுண்ணாம்புக் காரையைப் பயன்படுத்திக் கோவில் கட்டிய சிற்பிகள் இன்று இல்லை. தற்காலத்தில் சிமெண்டு பயன்படுத்துகிறார்கள். தொல்லியல் துறையினர் மட்டும் பழைய சுண்ணாம்புக் காரையைப் பயன்படுத்துகின்றனர். எனவே தான் சீரமைப்புப் பணிகள் நிறுத்தப்பட்டன என்று இந்து அறநிலையத்துறை விளக்கமளித்துள்ளது.
ரீச் அறக்கட்டளையின் கருத்து
கோவில் மரபினைக் பாதுகாக்கும் தொண்டு நிறுவனமானரீச் (Resource group for Education and Advocacy for Community Health.(R.E.A.C.H.) அறக்கட்டளை நிறுவனத்தினர் இக்கோவிலை ஆய்வு செய்தனர். செம்புரைக்கல்லில் சிற்பம் வடிக்கும் திறன்கொண்ட சிற்பிகளாலேயே இதனை மீட்டெடுக்க இயலும் என்றும், விமானத்தை மீண்டும் கட்டுவதற்கான வழிகளை தங்களால்  பரிந்துரைக்க இயலும் என்றும், தேவைப்படும் இடங்களில் செம்புரைக் கற்தொகுதிகளை அப்படியே வைத்துக் கட்ட இயலும் கூறினார். எனினும் அறநிலையத்துறை தொல்லியல் துறையினருடன் கலந்தாலோசிக்க வேண்டும் என்றும் தெரிவித்துள்ளனர்.
பகுப்பு:திருவள்ளூர் மாவட்டத்திலுள்ள பெருமாள் கோயில்கள்
ஜீன் லியோன் ஜேர்மி
ஜீன் லியோன் ஜேர்மி (மே 11, 1824 – ஜனவரி 10, 1904) ஒரு சிறந்த பிரேஞ்சு ஓவியர், சிற்பி. இவர் வரலாறு, கிரேக்க தொன்மவியல், கிழக்குதேசவியல் அகிய இயல்களை தமது கருவாக பெரிதும் பயன்படுத்தினார். இவரின் சில ஓவியங்கள் சர்ச்சைக்குரியவை.
ஓவியங்கள்
பகுப்பு:பிரெஞ்சு ஓவியர்கள் பகுப்பு:1824 பிறப்புகள் பகுப்பு:1904 இறப்புகள்
ஹந்தனை மலைத்தொடர்
ஹந்தனை மலைத்தொடர் என்பது இலங்கையின் மத்திய மலைநாட்டிற் கண்டி மாநகருக்குத் தென்மேற்காக அமைந்துள்ள ஒரு மலைத்தொடர் ஆகும். இது தேசிய சுற்றாடற் சட்டத்தின் கீழ் ஒரு சுற்றாடற் பாதுகாப்புப் பகுதியாக 2010 பெப்ரவரியிற் குறித்துரைக்கப்பட்டது. இம்மலைத்தொடரின் ஆகக் கூடிய உயரம் 3800 அடி. இது ஏழு மலையுச்சிகளைக் கொண்டுள்ளது. அவற்றில் ஆக உயரமான மலையுச்சி ஊரா கந்த என்பதாகும். இம்மலைத்தொடர் இலங்கையின் மலையேறிகளிடையே மிகவும் பெயர் பெற்றதாகும். ஹந்தனை மலைத்தொடருக்கு அணித்தாகவே பேராதனைப் பல்கலைக்கழகம் அமைந்துள்ளது.
வெளித் தொடுப்புகள்
பகுப்பு:இலங்கையின் மலைகள்
சிஞ்சுவாடி வரதராஜப்பெருமாள் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் வரதராஜப்பெருமாள், ஸ்ரீதேவி, பூதேவி சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மேற்கோள்கள்
பகுப்பு:கோயம்புத்தூர் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
இராமச்சந்திரா
இராமச்சந்திரன் அல்லது இராமதேவன் (Ramachandra) (IAST: Rāmacandra, r. c. 1271-1311 கிபி), இந்தியாவின் தக்காண பீடபூமி பகுதியில் இருந்த தேவகிரி யாதவப் பேரரசை ஆண்ட சௌன யாதவ அரசமரபைச் சேர்ந்த பேரரசர் ஆவார்.
இவர் கிளர்ச்சி செய்து, தனது பெற்றோரின் உடன் பிறந்தோரின் மகன் அம்மண்ணனிடமிருந்து, தேவகிரி யாதவப் பேரரசை கைப்பற்றி ஆண்டார். இவர் குஜராத்தின் வகேலர் மற்றும் பராமரர், கர்நாடகத்தின் ஹோய்சாலர் மற்றும் ஆந்திராவின் காக்கத்தியர்களிடமிருநது நிலப்பரப்புகளை வென்று தனது தேவகிரி யாதவப் பேரரசை விரிவாக்கம் செய்தார்.
1296-இல் தில்லி சுல்தான் அலாவுதீன் கில்சியின் படைகள் இராமச்சந்திரனின் தேவகிரி யாதவப் பேரரசைக் கைப்பற்றியது. தில்லி சுல்தானுக்கு கப்பம் செலுத்த ஒப்புக் கொண்டார். பின்னர் 1303-1304-ஆண்டுகளில் சுல்தானுக்கு கப்பம் கட்டத் தவறியதால், மாலிக் காபூர் தலைமையிலான தில்லி சுல்தான் படைகள் 1308-இல் தேவகிரி யாதவப் பேரரசை வீழ்த்தியது. இராமச்சந்திரா தோல்வியை ஒப்புக் கொண்டதுடன், தனது படைகளை, ஹோய்சாலர் மற்றும் காக்கத்தியர் இராச்சியங்களை வீழ்த்த மாலிக் காபூருக்கு உதவினார்.
ஆதார நூற்பட்டியல்
பகுப்பு:இந்தியப் பேரரசர்கள்
விருதுநகர் மாவட்ட சார் நிலை நீதிமன்றங்கள்
விருதுநகர் மாவட்ட சார் நிலை நீதிமன்றங்கள் இந்தியாவின் மாநிலமான தமிழகத்தின் மாவட்டமான் விருதுநகரில் இயங்கும் சார் நிலை உள்நீதிமன்றங்களாகும். இவைகள் மதுரைக் கிளை அமர்வின் கீழ் இயங்கும் நீதிமன்றங்காளாகும். இந்நீதிமன்றங்கள் அம்மாவட்டத்தின் நகர மற்றும் கிராம நீதிமுறைமைகளை செயல்படுத்துகின்றன.
மேற்கோள்கள்
பகுப்பு:தமிழக நீதிமன்றங்கள் பகுப்பு:விருதுநகர் மாவட்டம்
பருமன் விரிவுக் குணகம்
பருமன் விரிவுக் குணகம் (Coefficient of cubical expansion )என்பது அலகு பருமனளவு கொண்ட ஒரு திண்மநிலையிலுள்ள பொருளின் வெப்பநிலையினை ஒரு 1°C அதிகரிப்பதனால் தோன்றும் கூடுதலான பருமனளவு.அது பொதுவாக γ என்று குறிக்கப்படும்.
γ =V2-V1/V0 (t2-t1)
இங்குV2 வும் V1 ணும் t2 மற்றும் t1 ல் திண்மப் பொருளின் பருமனளவாகும்.V0 என்பது சுழி வெப்பநிலையில் அதன் பருமனளவாகும்.
டி. எஸ். நந்தகுமார்
'''டி. எஸ். நந்தகுமார்''' (T. S. Nandakumar) (பிறப்பு 17 மார்ச் 1958) இவர் ஒரு பிரபலமான இந்திய பல்துறை கர்நாடக இசை தாளவாதியாவார். இவர் முதன்மையாக மிருதங்கம் இசைப்பதில் திறமையானவர்.
தனிப்பட்ட வாழ்க்கை
டி.சங்கரநாராயணன் நந்தகுமார் (டி.எஸ்.நந்தகுமார்) மார்ச் 17, 1958 அன்று இந்தியாவின் கேரளாவின் அம்பலப்புழாவில் பிறந்தார். இவர் பாலகிருட்டிண பணிக்கருக்கும் சரஸ்வதி என்பவருக்கும் மகனாக பிறந்தார். இவர் நன்கு அறியப்பட்ட நாதசுவர கலைஞரர்களான அம்பலப்புழா சகோதரர்களின் குடும்பத்திலிருந்து வந்தவர். குருகுல சம்பிரதாயத்தில் கைதாவன மாதவதாசின் வழிகாட்டுதலின் கீழ் மிருதங்கம் கற்று இலய வித்வானாக புலமை பெற்றார்.
இவர் தனக்கு நான்கு வயதாக இருந்தபோது இசையில் வலுவான ஆர்வத்தை வளர்த்துக் கொண்டார். செம்மங்குடி சீனிவாச ஐயர், எம். டி. இராமநாதன், எஸ்.ராமநாதன், ஆர். கே. ஸ்ரீகண்டன், வெ. தட்சிணாமூர்த்தி, பீம்சென் ஜோஷி, பாலமுரளிகிருஷ்ணா, டி. என். கிருஷ்ணன், எல். சுப்பிரமணியம், என். ரமணி, கே. ஜே. யேசுதாஸ், என். இராஜம், டி. கே. கோவிந்த ராவ், நேதுநூரி கிருஷ்ணமூர்த்தி, டி. வி. கோபாலகிருஷ்ணன், பரஸ்சால பி. பொன்னம்மாள், ஏ. கன்னியாகுமாரி, எம். சந்திரசேகரன் போன்ற புகழ்பெற்ற கலைஞர்களின் வரிசையில் இவரும் இந்திய பண்டைய கலை வடிவத்தை நிலைநாட்ட தனது வாழ்க்கைப் பணியை மேற்கொண்டார்.
நந்தகுமார் ஒரு ஆசிரியராகவும், கலைஞராகவும் இந்திய கர்நாடக இசையை ஊக்குவித்து வருகிறார். இவர் நாடு முழுவதும் பல்வேறு இசைத் திருவிழாக்களை நிகழ்த்துகிறார்.
மரிச்சிலம்பு ஊராட்சி
மரிச்சிலம்பு ஊராட்சி (Marichilambu Gram Panchayat), தமிழ்நாட்டின் திண்டுக்கல் மாவட்டத்தில் உள்ள தொப்பம்பட்டி வட்டாரத்தில் அமைந்துள்ளது. இந்த ஊராட்சி, ஒட்டன்சத்திரம் சட்டமன்றத் தொகுதிக்கும் திண்டுக்கல் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3282 ஆகும். இவர்களில் பெண்கள் 1629 பேரும் ஆண்கள் 1653 பேரும் உள்ளனர்.
டி. எஸ். நந்தகுமார்
தனிப்பட்ட வாழ்க்கை
மாணவர்களுக்கு பயிற்சியளிப்பதற்கும் கலைஞர்களுடன் அவர்களுடன் நல்லுறவை வளர்ப்பதற்கும் இந்தியாவிலும், வெளிநாடுகளில் லாமரின் ஹியூஸ்டன் பல்கலைக்கழகம், இண்டியானா பென்சில்வேனியா பல்கலைக்கழகம்   போன்றவற்றில் பல இசை நிகழ்ச்சிகளை நடத்தியுள்ளார்.
மரிச்சிலம்பு ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
டி. எஸ். நந்தகுமார்
தனிப்பட்ட வாழ்க்கை
நந்தகுமார் பல விருதுகளைப் பெற்றுள்ளார். இந்திய பாரம்பரிய இசைத்துறையில் இவர் செய்த பங்களிப்புகளுக்காக சென்னை சாந்தி அறக்கட்டளையிலிருந்து வாழ்நாள் சாதனையாளர் விருதைப் பெற்றார். கிளீவ்லேண்ட் தியாகராஜர் குழு வழங்கிய விருதினை பாலமுரளிகிருஷ்ணாவும் அமெரிக்காவின் இந்தியத் தூதர் நிருபமா ராவும் இவருக்கு 'சிறந்த ஆசிரியர் விருது' வழங்கினர். கேலிச் சித்திரக் கலைஞர் ஆர்.கே.லட்சுமண் இவரை கௌரவித்தார்.
மரிச்சிலம்பு ஊராட்சி
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
டி. எஸ். நந்தகுமார்
வெளி இணைப்புகள்
பகுப்பு:ஆலப்புழை மாவட்ட நபர்கள் பகுப்பு:மிருதங்கக் கலைஞர்கள் பகுப்பு:தமிழிசைக் கலைஞர்கள் பகுப்பு:வாழும் நபர்கள் பகுப்பு:1958 பிறப்புகள்
மரிச்சிலம்பு ஊராட்சி
சான்றுகள்
பகுப்பு:திண்டுக்கல் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கலப்பு வாகனம்
வாகனத்தை இயக்க இரண்டோ அல்லது அதற்கும் மேற்பட்ட ஆற்றல் மூலங்களை உபயோகித்தால் அது கலப்பு வாகனம் ஆகும். தற்போது நடைமுறையில் எரிபொருள் மற்றும் மின்சாரம் கொண்டு இயங்கும் கலப்பு வாகனங்கள் உள்ளன.
மேற்கோள்கள்
பகுப்பு:போக்குவரத்து
குற்ற ஒப்புதல் பக்கம்
குற்ற ஒப்புதல் பக்கங்கள் (Confession Pages) பேஸ்புக் போன்ற சமூக வலைத்தளங்களில் பிரபலமடைந்து வருகின்றன. பெரும்பாலும் கல்வி நிலையங்களில் பயிலும் அல்லது பயின்ற மாணவர்கள் தங்கள் அடையாளத்தை வெளிப்படுத்தாமல் குற்ற ஒப்புதல் புரிய இவை பயன்படுத்தப்படுகின்றன. மாணவர்கள் தங்கள் மனத்தைத் திறந்து இவ்வாறு செய்வது ஒரு புறம் வரவேற்கப்பட்டாலும் அவற்றில் உபயோகப்படுத்தும் மொழிநடை மற்றும் தனிநபர் தாக்குதல்களால் பல்வேறு தரப்புகளில் இருந்து எதிர்ப்பு கிளம்பியுள்ளது.
மேற்கோள்கள்
பகுப்பு:இணையச் சமூக வலைப்பின்னல்கள்
அன்னக்கிளி
அன்னக்கிளி பெயரில் உள்ள கட்டுரைகள்:
அந்நியச் செலாவணி மேலாண்மைச் சட்டம், 1999
அந்நியச் செலாவணி மேலாண்மைச் சட்டம், 1999 (Foreign Exchange Management Act, 1999 (FEMA), "வெளிநாட்டு வர்த்தகம் மற்றும் கொடுப்பனவுகளை எளிதாக்குதல் மற்றும் அந்நிய செலாவணியின் ஒழுங்கான மேம்பாடு மற்றும் பராமரிப்பை ஊக்குவிப்பதற்கான நோக்கத்துடன் அந்நியச் செலாவணி தொடர்பான சட்டங்களை ஒருங்கிணைத்து, திருந்திய இச்சட்டத்தை 29 டிசம்பர் 1999 அன்று இந்திய நாடாளுமன்றம் இயற்றியது.  இது 1973ஆம் ஆண்டின் அந்நிய செலாவணி ஒழுங்குமுறை சட்டத்திற்கு (FERA) பதிலாக நிறைவேற்றப்பட்டது.  இச்சட்டத்தின் நீட்சியாக பணமோசடி தடுப்பு சட்டம், 2002 இயற்றப்பட்டது. இந்த இரண்டு சட்டங்களை மீறுபவர்களை கண்காணித்து, வழக்கு தொடுக்க அமலாக்க இயக்குனரகத்திற்கு அதிகாரம் உள்ளது.
விளக்கம்
பிற சட்டங்களைப் போலல்லாமல், இச்சட்டத்தின் விதிகள் மிகவும் கடுமையானதாகும். அந்நிய செலவணி மோசடி வழக்கில் சிக்கிய ஒரு நபர் தன்னை நிரபராதி என்று நிரூபிக்கும் வரை குற்றவாளியாகக் கருதப்படுவார். அதேசமயம் மற்ற சட்டங்களின் கீழ் அவர் குற்றவாளி அரசு தரப்பில் என்று நிரூபிக்கப்படும் வரை ஒரு நபர் நிரபராதி என்று கருதப்படுவார்.
இச்சட்டம் இந்திய ரிசர்வ் வங்கி அந்நிய செலாவனி பரிவர்த்தனைகள் தொடர்பான விதிமுறைகளை இயற்றுவதற்கும், இந்திய அரசு அந்நிய வர்த்தகக் கொள்கைக்கு ஏற்ப, அந்நியச் செலாவணி தொடர்பான விதிகளை இயற்றுவதற்கும் உதவுகிறது.
அடிப்படைக் கொள்கை
இச்சட்டத்தின் கீழ் அனைத்து நடப்பு கணக்குப் பரிவர்த்தனைகளும் வெளிப்படையாகத் தடை செய்யப்பட்டாலன்றி அனுமதிக்கப்படும். இச்சட்டத்தின் கீழ் வெளிப்படையாக அனுமதிக்கப்படாவிட்டால், அனைத்து மூலதனக் கணக்குப் பரிவர்த்தனைகளும் முடக்கப்படும் என்பதும் பொதுவான கொள்கையாகும். (இச்சட்டத்தின் 5 மற்றும் 6 பிரிவுகளைப் பார்க்கவும்)
"மூலதன கணக்கு பரிவர்த்தனை" என்பது, இந்தியாவிற்கு வெளியே வசிக்கும் இந்தியர்களின் சொத்துக்கள் அல்லது பொறுப்புகள் மற்றும் பரிவர்த்தனைகள் உள்ளடங்கும். இது பொதுவாக பங்குகள், மானியங்கள் மற்றும் கடன் போன்ற மூலதன வரவுகளைக் குறிக்கிறது. நாட்டிற்குள் வரும் முதலீடுகள் 'வெளிநாட்டு நேரடி முதலீடு' (FDI) எனப்படும். மூலதனக் கடன் என்பது வெளி வணிகக் கடன்கள் (ECB) ஆகும். பங்கு வெளியேற்றங்கள் என்பது 'வெளிநாட்டுக்குச் செல்லும் முதலீடு' ஆகும்.
அன்னிய நேரடி முதலீடு பெறும் அல்லது வெளிச்செல்லும் முதலீட்டைச் செய்யும் எந்தவொரு பெரு நிறுவனமும் வெளிநாட்டு பொறுப்புகள் மற்றும் சொத்துக்கள் வருடாந்திர அந்நியச் செலாவணி வருவாயை தாக்கல் செய்ய வேண்டும்.
நடப்பு கணக்கு பரிவர்த்தனை என்பது மூலதன கணக்கு பரிவர்த்தனைகள் தவிர மற்ற பரிவர்த்தனைகள் என வரையறுக்கப்படுகிறது. முக்கியமாக வெளிநாட்டு வணிகத்திற்கு பணம் அனுப்புதல், தனிப்பட்ட நபர்கள் பணம் அனுப்புதல், மாணவர்கள் பணம் அனுப்புதல் போன்றவை தொடர்பான பரிவர்த்தனைகளை உள்ளடக்கியது [14]
மேற்கோள்கள்
பகுப்பு:இந்தியாவில் சட்டம் பகுப்பு:இந்திய நிதி அமைச்சகம் பகுப்பு:இந்தியாவில் சட்ட அமலாக்கம்
மாணாக்கர் ஆகாதவர் இலக்கணம்
மாணாக்கர் ஆகாதவர் இலக்கணம் என்று மாணாக்கர் ஆவதற்குத் தகுதியில்லாதவர்களை நன்னூல் பட்டியலிட்டுக் காட்டுகிறது.
வெளி இணைப்புகள்
பகுப்பு:நன்னூல்
ரக்சவுல் சட்டமன்றத் தொகுதி
தொகுதிக்கு உட்பட்ட பகுதிகள்
இந்த தொகுதியில் கிழக்கு சம்பாரண் மாவட்டத்தில் உள்ள ரக்சவுல், அதாபூர் ஆகிய வளர்ச்சி மண்டலங்கள் சேர்க்கப்பட்டுள்ளன.
நீர்வாழ் விலங்கு
நீர்வாழ் விலங்கு என்பது நீரில் வாழும் விலங்குகளைக் குறிக்கும். இவை முதுகெலும்பியாகவோ அல்லது முதுகெலும்பிலியாகவோ இருக்கும். எனினும் தனது வாழ்க்கையின் பெரும்பாலான காலங்களை நீரில் கழிக்கும் விலங்குகளே நீர்வாழ் விலங்காகக் கொள்ளப்படும். இந்நீர்வாழ் விலங்குகள் நீரில் கரைந்துள்ள ஒக்சிசனை சுவாசிக்கின்றன. மீன்கள் போன்ற ஒரு சில நீர்வாழ் விலங்குகள் சுவாசிப்பதற்காக செவுள் எனும் பிரத்தியேக அங்கத்தைக் கொண்டுள்ளன. ஒரு சில நேரடியாக தோல் மூலமாகவும் சுவாசிக்கின்றன. நீர், நிலம் என இரண்டிலும் வாழக்கூடிய விலங்குகள் ஈரூடகவாழிகள் என அழைக்கப்படுகின்றன. நீர்வாழ் விலங்கு எனும் சொல்லில் பயன்படுத்தப்படும் நீர் எனும் பதம் நன்னீர், கடல்நீர் என இரண்டையுமே குறிக்கின்றது.
மேற்கோள்கள்
பகுப்பு:விலங்கியல் பகுப்பு:நீர்வாழ் விலங்குகள்
இந்துக் கடவுள் திருவடிவங்கள்
இந்து சமயக் கடவுள் திருவடிவங்கள் சிலைகளைத் தவிர நான்கு நிலைகளில் இருப்பதாக குறிப்பிடப்பட்டுள்ளன. அவையாவன,.
அருவம்
உருவ நிலையில்லாத இயற்கை நிலைக்களன்களாகிய வானம், காற்று போன்ற அருவ வடிவங்கள்.
அருவுருவம்
உருவமுடையதாய் அதே நேரத்தில் அவயவப் பகுப்புக்கள் அற்றதாகக் காணப்படுபவன. உதாரணமாக நீர், நிலம், நெருப்பு போன்றவைகளைக் குறிப்பிடலாம்.
சுயம்பு
சிற்பிகளால் உளிகொண்டு வடிவமைக்கப்படாமல் இயற்கையில் தானே தோன்றிய இறைவடிவங்கள் சுயம்பு அல்லது தான் தோன்றி வடிவங்கள் எனப்படுகின்றன.
விகிர்த வடிவம்
இயற்கையில் எதிர்மறைப் பொருள்களாக அமைந்து காணப்படுபவன விகிர்த வடிவங்கள் எனப்படுகின்றன.
காண்க
சிவ வடிவங்கள்
பகுப்பு:இந்துக் கடவுள்கள்
தர்ம கிடங்கு மசூதி
இம்மசூதி 2008 ஆம் ஆண்டு இடிக்கப்பட்டு புதிய மசூதி கட்டப்பட்டது. இதற்கு "மஸ்ஜித்-இ-மாமூர்" என்ற பெயரும் உள்ளது.
மேற்கோள்கள்
பகுப்பு:சென்னை மாவட்டம் பகுப்பு:தமிழ்நாட்டின் வரலாற்றுச் சிறப்பு இடங்கள் பகுப்பு:பள்ளிவாசல்கள்
கரண் குப்தா
கரண் குப்தா (Karan Gupta பிறப்பு மே 12, 1979) ஓர் ஆர்வலர், பேச்சாளர், எழுத்தாளர், இந்தியாவின் மும்பையில் உள்ள கரண் குப்தா கல்வி அறக்கட்டளையின் (KGEF) நிறுவனர் ஆவார். ஐஇ வணிகப் பள்ளியின் இந்தியா & தெற்காசியாவின் தற்போதைய மேலாண்மை இயக்குநர் - ஆவார்.
குப்தா ஆர்வர்டு வணிகப் பள்ளி மற்றும் ஐஇ வணிகப் பள்ளியின் முன்னாள் மாணவர் ஆவார், உளவியல், வணிகம் மற்றும் சட்டத்தில் பட்டம் பெற்றார். இவர் 1999 இல் கரண் குப்தா ஆலோசனை மற்றும் அறக்கட்டளையை நிறுவினார், இதன் மூலம் தொழில் வழிகாட்டுதல் மற்றும் சர்வதேச சேர்க்கை பற்றிய தகவல்களை வழங்கினார். இரண்டு நிறுவனங்களும் இலாப நோக்கற்றவை மற்றும் தாழ்த்தப்பட்டவர்களுக்கு முக்கியத்துவம் அளிக்கின்றன-குறிப்பாக பெண்கள், குழந்தைகள் மற்றும் குறைபாடுகள் உள்ளவர்களுக்கு.
டைம்ஸ் ஆஃப் இந்தியா,எஜுகேசன் டைம்ஸ், ஹிந்துஸ்தான் டைம்ஸ், தி ஃப்ரீ பிரஸ் ஜர்னல் மற்றும் ரெடிஃப்.காம் ஆகியவற்றில் குப்தா, பங்களித்துள்ளார், தொழில் ஆலோசனை மற்றும் சேர்க்கை ஆலோசனைகளை வழங்கினார். 2016 ஆம் ஆண்டில் பென்சில்வேனியா பல்கலைக்கழகத்தின் வார்ட்டன் பள்ளி சிறந்த பங்களிப்புக்கான தேசிய கல்வி விருதினை" வழங்கியது மற்றும் டைம்ஸ் ஆஃப் இந்தியாவின் டைம்ஸ் ஜீனியசு விருது இவருக்கு வழங்கப்பட்டது.
ஏப்ரல் 2016 இல் குப்தா ஐ என் உமன் என்று ஒரு நிகழ்வை உருவாக்கி, பெண்களின் பொது பங்களிப்புகளுக்காக விருதுகளை வழங்கினார். லக்கி மொரானி, அம்ரிதா ராய்சந்த், தேவிதா சராஃபு மற்றும் ஒரு பாலிவுட் நடிகை சோனம் கபூர் ( நீர்ஜா, படத்தில் நடித்ததற்காக பெற்றார்) ஆகியோர் இந்த விருதுகளைப் பெற்றனர்.
மே 2016 இல் குப்தா எசுப்பானியாவின் மாட்ரிட்டில் உள்ள ஐஇ முன்னாள் மாணவர் மன்றத்தில் பெண் அதிகாரம் பற்றி பேசினார்.
ஏப்ரல் 2017 இல் குப்தா "ஐ ஆம் வுமன்" இன் இரண்டாவது பதிப்பை வழங்கினார், அம்ருதா ஃபட்னாவிசு, லட்சுமி அகர்வால், கௌரி சாவந்த், கிருசிகா லுல்லா, ஃபாரா கான் அலி, மாலினி அகர்வால் மற்றும் சாகீன் மிஸ்திரி ஆகியோர் பெண்களை மேம்படுத்துவதில் செய்த பங்களிப்புகளுக்காக விருதுகளை வழங்கினர்.
கரண் குப்தா மே 2017 இல் புதுதில்லியில் நடந்த பெண்கள் பொருளாதார மன்றம் மற்றும் அனைத்து பெண்கள் மன்றத்தில் பேச்சாளராக இருந்தார் மற்றும் ஊடகங்களில் பெண்கள் குறித்து பேசினார். குழுவில் உள்ள மற்ற பேச்சாளர்களில் பிரியங்கா சதுர்வேதி, கீதா மோகன், அனுர்ரதா பிரசாத், ஆயிஷா அஜ்மத் மற்றும் கிரிஷன் திவாரி ஆகியோர் அடங்குவர்.
சுஷ்மிதா சென், லியா டாடா, மைக்கேல் பூனாவல்லா, பாவ்னா ஜாஸ்ரா, ஃபல்குனி மயில், மலிஷ்கா ஆர்.ஜே, அப சிங், ப்ரீதி சீனிவாசன் மற்றும் ஜோதி தவலே ஆகியோருக்கு 2018 ஆம் ஆண்டு ஏப்ரல் மாதம் குப்தாவின் மூன்றாவது பதிப்பு விருது வழங்கப்பட்டது. இந்த நிகழ்வை அம்பர் விக்மோர் மற்றும் மதுபாலா ஒருங்கிணைத்தனர். 92,000 குழந்தைகளின் வாழ்க்கையை பாதித்த கரண் குப்தா மற்றும் KGEF குழுவினரின் பணியை சுஷ்மிதா சென் பாராட்டினார்.
ஜூலை 2018 இல் மும்பையில் நடந்த ஒரு டெட் (மாநாடு) உரையாடலில் கல்வி மற்றும் அதிகாரமளிப்பதன் மூலம் கற்பழிப்பு மற்றும் குழந்தை பாலியல் துன்புறுத்தல்களை தீர்ப்பது பற்றி குப்தா பேசினார்.
புற இணைப்புகள்
பகுப்பு:ஆண் பெண்ணியவாதிகள் பகுப்பு:இந்தியப் பெண்ணியவாதிகள் பகுப்பு:வாழும் நபர்கள் பகுப்பு:1979 பிறப்புகள்
தொட்டியம் மதுரை காளியம்மன் கோயில்
மதுரை காளியம்மன் கோயில் அல்லது மதுரகாளியம்மன் கோயில் தமிழ்நாட்டில் திருச்சிராப்பள்ளி மாவட்டத்திலுள்ள தொட்டியம் எனும் ஊரில் அமைந்துள்ளது. இத்திருக்கோயிலில் மூலவராக மதுரகாளியம்மன் உள்ளார். வெண் குதிரை வாகனம் பலிபீடத்திற்கு அருகே உள்ளது. மதுரை வீரன் சந்நிதியும் இத்தலத்தில் உள்ளது.
தல புராணம்
சின்னானின் பறை இசையில் மயங்கிய மதுரை காளி, அவனுடன் அவன் ஊரான தொட்டியத்திற்கு வர சித்தம் கொண்டு, ஈ வடிவெடுத்துச் சென்றாள். சின்னான் மாடுகள் மேய்க்கும் பொழுது அடிக்கும் பறை இசையை தினமும் ஆனந்தித்துக் கேட்டாள். ஒருநாள் அப்பகுதியை ஆண்ட குறுநில மன்னரின் சகோதரன் குதிரையில் வந்தபோது குதிரையின் குளம்படி பட்டு, புதரிலிருந்த புற்று சிதைந்தது. புற்றிலிருந்த அன்னை கோபமுற்றதால், சகோத ரன் அந்த கணமே மதி இழந்தான். செய்வதறியாது திகைத்த மன்னரின் கனவில் தோன்றிய மதுரை காளி, மதுரையில் இருந்து இசைக்கு மயங்கி வந்து தொட்டியத்தில் தான் சங்கமித்துள்ளதை சொன்னாள். உடனே அரசன் காளிக்கு திருக்கோயில் எழுப்பி உற்சவம் நடத்தினான். சகோதரனின் சி த்தமும் தெளிந்தது. பறையடிக்கும் தொழிலை மேற்கொண்டிருந்த சின்னானுக்கும், அவன் சகோதரன் செல்லானுக்கும் கோயிலினுள் சிலை அமைத் தான். எதிரிகளால் ஏற்படும் துயரம் நீங்க தொட்டியம் மதுரை காளியம்மனை வடைமாலை சாற்றி வழிபடலாம். திருச்சி-முசிறி வழியாக நாமக்கல் செல் லும் சாலையில் தொட்டியம் அமைந்துள்ளது.